Genmaiça
Genmaiça (玄米茶, げんまいちゃ?) və ya qonur düyülü yaşıl çay – qızardılmış qonur düyü ilə qarışdırılmış yapon yaşıl çay növü. Ona bəzi düyüləri qonurma zamanı popkorn kimi partdayana görə popkorn çayı də deyirlər. Həmçinin, müasir zamanda bu çay cəmiyyətin bütün siniflərin tərəfindən içildiyinə baxmayaraq, əvvəl o, kasıb yaponların tərəfindən içildiyinə görə (o vaxt, düyü qiymətini azaltmaq üçün əlavə olunurdu), ona xalq çayı deyirlər. O zaman, bu çayı dini oruc tutanlar və yeməklərin arasında uzun müddət keçəndə içirdilər. Koreyada oxşar çay növünə hyeonmi nokça (현미녹차; "brown rice green tea") deyirlər. Dəmlənmiş genmaiçanın açıq sarı çaları olur. Dadı da açıq, yaşıl çayın otlu dadı ilə qonur düyünün popkorn qoxusu ilə qarışıqıdır. Baxmıyaraq ki, əsası yaşıl çaydır, dəmlənmə qaydaları adi yaşıl çaydan fərqlənir. Suyun dərəcəsi 80–85 °C arasında olmalı. İstənilən dad açıqlığına əsasən 3-5 dəqiqə ərzində dəmlənməli.